Janubiy Koreya poytaxti Seul va unga yondosh aholi punktlarida koronavirusga chalinishning uchinchi to‘lqini kuzatilmoqda. Bu haqda Janubiy Koreya sog‘liqni saqlash vazirligi ma’lum qildi. Foto: REUTERS/Heo Ran “Fikrimizcha, hozirda kasallanishlarning uchinchi to‘lqini kuzatilmoqda”, deb aytgan vazirlik vakili. 19 noyabrda Seul va uning atrofidagi hududlarda 218ta yangi kasallanish holati qayd etilgan. Mamlakatda oxirgi marta kunlik kasallanish holatlari soni 200tadan ko‘proqni avgustda tashkil qilgan. Hozirda mamlakat bo‘ylab kasallanish holatlari soni 30 mingdan oshgan. Janubiy Koreya bosh vaziri Chon Se Gyun aholini yil oxirigacha uydan ishlashga va birgalikdagi tadbirlardan tiyilib turishga chaqirgan. “Agar hozir virus tarqalishini to‘xtatmasak, unda kundalik turmushimiz yana cheklanadi”, deb aytgan bosh vazir. Uning ta’kidlashicha, 60 yoshdan katta odamlar o‘zini yakkalash rejimiga amal qilishi lozim.